Rikunarita-ORG/Wikinium huggingface dataset:
# 李清照

**李清照**，號易安居士，宋濟南人也，元豐七年生。父格非，官至禮部員外郎、提點京東刑獄。年十八，適太學生趙明誠，齊屬文章。翌年，父入黨籍。宣和三年，隨夫宦居萊州。建炎元年，明誠知江寧府，時金兵南侵，遂載書赴江寧。三年，明誠改知湖州，尋病卒，清照迭舍浙東諸地。紹興二年，赴臨安府。夏，復適張汝舟，未幾離異。四年，撰《金石錄後序》。晚年表上《金石錄》於朝。卒年七十餘。

清照工於詩文，尤以詞名，南渡以來，常懷京洛舊事，詞鋒漸化婉約，言情至切，教人動容。所著《易安居士文集》七卷、《易安詞》六卷、《打馬圖經》一卷，惟圖經尚存。近人輯有《李清照集》、《漱玉集注》等。

## 據

* 《宋史·李格非傳》
* 《貴耳集》

|  |  |
| --- | --- |
|
 | 美辭妙篇，具錄於**維基文庫︰李清照** |

|  |  |
| --- | --- |
|
 | 聲音動靜，具錄於**維基共享︰李清照** |
# 曲阜市

| 曲阜市 |
| --- |
| **歸屬：** | 中華人民共和國 |
| **所屬**： | 山東省濟寧市 |
| **屬地**： | 濟寧市 |
| **治所**： | 魯城街道 |
| **用語**： | 中原官話-兗菏片 |
| **人口**： | 六十五萬餘 |

**曲阜市**者，魯西南一縣級市也，今隸濟寧市。古為魯國都，亦為至聖先師孔子故里。
# 吳起

**吳起**者，衛人也，好用兵。嘗學於曾子，事魯君。齊人攻魯，魯欲將，起妻齊人也，而魯疑之。吳起欲就名，遂殺其妻以明不與齊也。魯遂以爲將，攻齊，大破之。

魯人或惡吳起曰：「起之爲人，猜忍人也。其少時家累千金，遊仕不遂，遂破其家，鄉黨笑之。起殺其謗己者三十馀人，而東出衛郭門。與其母訣，齧臂而盟曰：起不爲卿相不複入衛。遂事曾子。居頃之，其母死，起終不歸。曾子薄之，而與起絕。起乃之魯學兵法，以事魯君，殺其妻而求將。夫魯小國而有戰勝之名，則諸侯圖魯矣。且魯、衛兄弟之國也，而君用起，是棄衛也。」魯君疑之，謝吳起。

起於是聞魏文侯賢，欲事之。文侯問李克曰：「吳起何如人哉？」克曰：「起貪而好色，然用兵司馬穰苴不能過也。」於是以爲將，擊秦，拔五城。起之爲將，與士卒最下者同衣食，臥不設席，行不騎乘，親囊贏糧，與士卒分勞苦。

嘗有一卒病疽者，起爲吮之。其母聞而哭之。或曰：「子，小卒也，而將軍自吮其疽，何哭爲？」母曰：「非然也。往年吳公吮其父，其父戰不旋踵，遂死於敵。今又吮其子，妾不知其死所矣，是以哭之。」

文侯以吳起善用兵、廉平盡能得士心，乃以爲西河守，以拒秦、韓。魏文侯既卒，其子武侯立。武侯浮西河而下中流，顧而謂吳起曰：「美哉乎山河之固，此魏國之寶也。」起對曰：「在德不在險。昔三苗氏左洞庭，右彭蠡，德義不修，禹滅之。夏桀之居，左河濟，右太華，伊阙在其南，羊腸在其北，修政不仁，湯放之。商纣之國，左孟門，右太行，常山在其北，大河經其南，修政不德，武王殺之。由此觀之，在德不在險。若君不修德，舟中之人盡爲敵國也。」武侯曰：「善。」即封吳起爲西河守，甚有聲名。

魏置相，相田文，吳起不悅，謂文曰：「請與子論功，可乎？」田文曰：「可。」起曰：「將三軍，使士卒樂死，敵國不敢謀，子孰與起？」文曰：「不如子。」起曰：「治百官，親萬民，實府庫，子孰與起？」文曰：「不如子。」起曰：「守西河而秦兵不敢東鄉，韓、趙賓從，子孰與起？」文曰：「不如子。」起曰：「此子三者皆出吾下，而位加吾上，何也？」文曰：「主少國疑，大臣未附，百姓不信。方是之時，屬之於子乎？屬之於我乎？」起默然良久曰：「屬之子矣。」文曰：「此乃吾所以居子之上也。」

田文既死，公叔爲相，尚魏公主而害吳起。公叔之仆曰：「起易去也。」公叔曰：「奈何？」其仆曰：「起爲人節廉而自喜名也，君因先與武侯言曰：夫吳起賢人也，而侯之國小，又與強秦壤界，臣竊恐起之無留心也。武侯即曰：奈何？君因謂武侯曰：試延以公主，起有留心則必受之，無留心則必辭矣，以此蔔之。君因召吳起而與歸，即令公主怒而輕君。吳起見公主之賤君也，則必辭。」於是吳起見公主之賤魏相，果辭魏武侯。武侯疑之，而弗信也。

吳起懼得罪，遂去，即之楚。楚悼王素聞起賢，至則相楚，明法審令，捐不急之官，廢公族疏遠者，以撫養戰鬥之士，要在強兵破馳說之言縱橫者。於是南平百越，北拜陳、蔡，卻三晉，西伐秦，諸侯患楚之強。故楚之貴戚，盡欲害吳起。及悼王死，宗室大臣作亂而殺吳起。

孫子曰：「視卒如愛子，故可與之俱死。」起與士分勞苦。又曰：「輔周則國必強。」起守西河而秦兵不敢東鄉是也。

## 據

* 《史記·吳起傳》
# 元

| 大元大蒙古國 |
| --- |
| 大元大蒙古國之所在 |
| **國體：** | 君主制 |
| **元首**： | 皇帝 |
| **總揆**： | 中書令 |
| **國都**： | 大都 |
| **國語**： | 蒙古語、華言 |
| **通貨**： | 鈔 |
| **立國**： | 中统元年 元世祖詔建國號曰大元 |
| **亡國**： | 馬兒年 掍特穆爾汗崩，去國號 |
| 前後歷百四十三年 |

**大元**，全稱大元大蒙古國也，源於成吉思汗。世祖入主中原，改年號為至元，歷十一帝。至元惠宗時，明陷大都，元惠宗遂北狩。

## 興廢

初，蒙古部鐵木真混一漠北，金泰和六年诸王群臣共上尊號曰成吉思皇帝，號大蒙古國。继而师行万里，平西域、花刺子模，践夏戡金，滅國四十，傳數世，諸番君長盡平定之，太祖孫忽必烈領漢地。蒙哥汗崩，阿里不哥以忽鄰塔即位為可汗。

忽必烈自即汗位於上都，行漢法，建元中統，五年敗阿里不哥，遷大都，改元至元。

至元八年，建國號曰**大元**，取《易》「大哉乾元」之義，是為元世祖。

十一年世祖遣伯顏攻江南，十六年宋平。唯世祖得汗位不正，又行漢法，西境諸汗皆不朝，忽鄰塔既亡，立儲之法，久未定制。

太子真金早薨，世祖崩，群臣議立成宗鐵穆爾，敗海都，附篤哇，察合臺汗國復朝。

元成宗崩，卜魯罕皇后監國，愛育黎拔力八達迎兄海山即帝位，是為元武宗，封孔子為文宣王，崇佛至深，大印元鈔。

元武宗崩，愛育黎拔力八達即帝位，是為元仁宗。廢武宗惡政，經理田畝，延祐二年復科舉，宗理學。

英宗碩德八剌立，踵武世、仁，行漢法，定《大元通制》，蒙古望族愛其舊俗，弒英宗。

泰定、天順、文宗、明宗、寧宗相繼而立，國朝大亂。

惠宗立，國中稍定，詔脫脫等修《宋》、《遼》、《金》三史。惠宗不擅政事，會黃河大水，紅巾乘時而起。

至正廿八年，朱明北伐大都，惠宗北狩上都、崩於應昌。

天元九年，捕魚兒海之戰天元帝大敗，為也速迭爾所弒，年號廢。

馬兒年鬼力赤弒掍特穆爾汗，大元號遂廢。

## 人等

詳見：四等人制
元時混壹四海，東西各色人等雜處國內，然依歸附之先後待之有差，後人曰人分四等。其一等為蒙古人，再次為色目人，其次為漢人、南人。

## 官制

元朝之法，取士用人，唯論跟腳。其餘圖大政為相者，皆跟腳人也。居糾彈之首者，又跟腳人也。苙百位之長者，亦跟腳人也。而凡負大器，抱大財，蘊道義者，俱不得與其政事。所謂跟腳人者，徒能生長富貴，脔膻拥毳，素無學問。

## 大元世系

* 元太祖　追尊，即大蒙古國成吉思汗
* 元睿宗　追尊，世祖父也，嘗監國
* 元太宗　追尊，即窩闊台汗
* 元定宗　追尊，即貴由汗
* 元憲宗　追尊，即蒙哥汗

大元立

* 元世祖
* 元成宗
* 元武宗
* 元仁宗
* 元英宗
* 元泰定帝
* 元天順帝
* 元文宗
* 元明宗
* 元寧宗
* 元惠宗

惠宗北狩，史稱北元

* 元昭宗
* 元天元帝
* 卓里克圖汗
* 尼古埒蘇克齊汗
* 掍特穆爾汗

鬼力赤弒可汗，廢大元國號

## 註

## 據

* 《元史》

|  |  |
| --- | --- |
|
 | 聲音動靜，具錄於**維基共享︰元** |
# 客家語

客家語之分佈
**客家語**，華南地方之言也。亦名客語、客話、艾話、土廣東話云云。操之者，居於廣東、江西、福建、廣西、四川、海南、浙南、臺灣諸地，有衆三千四百萬餘。

昔洪秀全立太平天國於天京，以之為官話。及清滅天國，廢之。

|  |  |
| --- | --- |
|
[[{{{link}}}|   ]]
 | 此語文立有**大典**。 |
# 永樂

永樂之另解，閱釋義。
**永樂**，明成祖朱棣之年號也，始於西元一四〇三年，止於一四二四年，凡二十二年。

## 大事

* 三年六月，鄭和使西洋。
* 四年十一月，《永樂大典》成書
* 五年十二月，鄭和二使西洋。
* 十八年，遷都北京

## 生

## 卒

## 紀年

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 永樂 | 元年 | 二年 | 三年 | 四年 | 五年 | 六年 | 七年 | 八年 | 九年 | 十年 |
| 公元 | 一四〇三年 | 一四〇四年 | 一四〇五年 | 一四〇六年 | 一四〇七年 | 一四〇八年 | 一四〇九年 | 一四一〇年 | 一四一一年 | 一四一二年 |
| 干支 | 癸未 | 甲申 | 乙酉 | 丙戌 | 丁亥 | 戊子 | 己丑 | 庚寅 | 辛卯 | 壬辰 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 永樂 | 十一年 | 十二年 | 十三年 | 十四年 | 十五年 | 十六年 | 十七年 | 十八年 | 十九年 | 二十年 |
| 公元 | 一一四一三年 | 一四一四年 | 一四一五年 | 一四一六年 | 一四一七年 | 一四一八年 | 一四一九年 | 一四二〇年 | 一四二一年 | 一四二二年 |
| 干支 | 癸巳 | 甲午 | 乙未 | 丙申 | 丁酉 | 戊戌 | 己亥 | 庚子 | 辛丑 | 壬寅 |

|  |  |  |
| --- | --- | --- |
| 永樂 | 廿一年 | 廿二年 |
| 公元 | 一四二三年 | 一四二四年 |
| 干支 | 癸卯 | 甲辰 |

|  |  |  |
| --- | --- | --- |
| 繼 建文 | 大明年號 | 下 洪熙 |
# 鄧小平

鄧小平
**鄧小平**，初名先聖，尋改希賢，四川廣安人也。清光緒三十年生。

民國九年，赴法蘭西勤工儉學，交周恩來等，遂入共產黨。十五年，如蘇聯莫斯科中山大學，習馬列之學。

三十七年，與劉伯承督軍戰淮海。明年，渡江，覆國民政府。

公元一九五六年，共產黨舉第八次大會，小平進中央政治局常務委員。六六年，文化大革命起，小平坐「走資本主義道路」見黜。六八年，奪職，下放江西。其長子樸方受連累，墜樓致廢。

七二年，上書毛澤東，自陳其過，誓「永不翻案」。明年，復任副總理。

七六年春，恩來卒，京民聚天安門以悼之，事稱四五風潮。四人幫譖小平為幕後主使，復免一切職司。

七八年，共產黨召十一屆三中全會，小平復出，握大權。乃廢「以階級鬥爭為綱」，揭櫫改革開放。於內行包產到戶，於外設「經濟特區」，以通中外貨殖。

八一年，任中央軍委主席，掌軍柄。引胡耀邦、趙紫陽分任中國共產黨總書記、國務院總理，以理政事。

八六年，學潮起，小平令「清除精神污染」、「反對資產階級自由化」以定物議。

八九年四月，耀邦卒。京城學子聚天安門以悼之，尋請懲貪腐、行民主，事益大。五月，蘇聯共產黨首戈爾巴喬夫訪華，小平會之，中蘇交惡乃息。六月，命解放軍平之，傷亡者詵詵，世傳死者千百，或為惡謠。

九二年，小平年近九秩，南巡武昌、深圳等地，申改革開放之命，力倡市場制，以謀平惠均產。自是，中原貨殖日盛。

九七年，卒於北京，年九十三。

|  |  |
| --- | --- |
|
 | 聲音動靜，具錄於**維基共享︰鄧小平** |

|  |  |
| --- | --- |
|
 | 名言精句，具錄於**維基語錄︰鄧小平** |

|  |  |
| --- | --- |
|
 | 美辭妙篇，具錄於**維基文庫︰鄧小平** |
# 湯顯祖

**湯顯祖**，江西臨川人。生于明嘉靖廿九，萬曆四十四年卒，年六秩有五。字**義仍**，號**海若**、**若士**，晚號**繭翁**，別署**清遠道人**，室名**玉茗堂**，萬曆廿六修葺。博政治、文學、戲曲、教育。萬曆十一年，癸未進士，嘗拜南京太常寺博士、詹事府主簿、南京刑部主事、南京禮部祠祭清吏司主事，謫廣東徐聞縣典史、浙江遂昌縣知縣。

戲曲馳名，竝名莎翁。嘗著《玉茗堂四夢》，有曰《臨川四夢》：為《牡丹亭》，為《紫釵記》，為《南柯記》，為《邯鄲記》。中以《牡丹亭》為尤。《牡丹》之前，《西廂》為盛，一出，減色三分。

大父湯懋昭，好老莊、喜神仙。其父湯尚賢，嚴于家，是義仍博通經史，誨正不阿。

萬曆五年，赴京進考，叔大輔攏不受，二次落第。江陵死逾年，萬曆十一，中進士。不屈汝默，任南京虛職。與東林黨甚密，萬曆十九，書《論輔臣科臣疏》，積弊時政，抨擊朝野，彈劾臣黨，動怒神宗。遠謫雷州典史，調遣遂昌知縣。清廉守己，恤民奉公。萬曆廿六年，宦海腐潰，賦閒回鄉，建玉茗堂于臨川，力於劇曲、為文，終其一生。

> 「湯顯祖，字若士，臨川人。少善屬文，有時名。張居正欲其子及第，羅海內名士以張之。聞顯祖及沈懋學名，命諸子延致。顯祖謝弗往，懋學遂與居正子嗣修偕及第。顯祖至萬歷十一年始成進士。授南京太常博士，就遷禮部主事。十八年，帝以星變嚴責言官欺蔽，並停俸一年。」
>
>
# 萬曆

**萬曆**為明神宗之年號也，始於一五七三年，止於一六二〇年，凡四十有八年，為大明使用至久之年號。

## 大事

* 紅薯傳入中國。
* 萬曆六年——李時珍撰寫《本草綱目》。
* 萬曆十二年——利瑪竇繪首張中文世界地圖《山海輿地圖》。
* 同年——朱載出版《律呂精義》。
* 同年——定陵始建。
* 萬曆二十年——日本豐臣秀吉入寇朝鮮（壬辰倭亂）。
* 萬曆二十四年——豐臣再寇朝鮮（丁酉再亂）。
* 萬曆二十九年——利瑪竇引油畫入中國。
* 同年——楊繼洲撰寫《針灸大成》。
* 萬曆三十三年七月十三——海南瓊州大地震。
* 萬曆三十六年——天主教傳入上海。
* 萬曆三十七年——日本寇琉球（己酉倭亂）。
* 萬曆四十七年——薩爾滸之戰，後金大敗明朝。

## 生

* 萬曆六年——文學家沈德符
* 萬曆十二年——鐫刻家胡正言
* 萬曆三十九年正月——明思宗朱由檢

## 卒

* 萬曆二十二年——劇作家梁辰魚

## 紀年

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 萬曆 | 元年 | 二年 | 三年 | 四年 | 五年 | 六年 | 七年 | 八年 | 九年 | 十年 |
| 西元 | 一五七三年 | 一五七四年 | 一五七五年 | 一五七六年 | 一五七七年 | 一五七八年 | 一五七九年 | 一五八〇年 | 一五八一年 | 一五八二年 |
| 干支 | 癸酉 | 甲戌 | 乙亥 | 丙子 | 丁丑 | 戊寅 | 己卯 | 庚辰 | 辛巳 | 壬午 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 萬曆 | 十一年 | 十二年 | 十三年 | 十四年 | 十五年 | 十六年 | 十七年 | 十八年 | 十九年 | 二十年 |
| 西元 | 一五八三年 | 一五八四年 | 一五八五年 | 一五八六年 | 一五八七年 | 一五八八年 | 一五八九年 | 一五九〇年 | 一五九一年 | 一五九二年 |
| 干支 | 癸未 | 甲申 | 乙酉 | 丙戌 | 丁亥 | 戊子 | 己丑 | 庚寅 | 辛卯 | 壬辰 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 萬曆 | 廿一年 | 廿二年 | 廿三年 | 十四年 | 廿五年 | 廿六年 | 廿七年 | 廿八年 | 廿九年 | 三十年 |
| 西元 | 一五九三年 | 一五九四年 | 一五九五年 | 一五九六年 | 一五九七年 | 一五九八年 | 一五九九年 | 一六〇〇年 | 一六〇一年 | 一六〇二年 |
| 干支 | 癸巳 | 甲午 | 乙未 | 丙申 | 丁酉 | 戊戌 | 己亥 | 庚子 | 辛丑 | 壬寅 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 萬曆 | 卅一年 | 卅二年 | 卅三年 | 卅四年 | 卅五年 | 卅六年 | 卅七年 | 卅八年 | 卅九年 | 四十年 |
| 西元 | 一六〇三年 | 一六〇四年 | 一六〇五年 | 一六〇六年 | 一六〇七年 | 一六〇八年 | 一六〇九年 | 一六一〇年 | 一六一一年 | 一六一二年 |
| 干支 | 癸卯 | 甲辰 | 乙巳 | 丙午 | 丁未 | 戊申 | 己酉 | 庚戌 | 辛亥 | 壬子 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 萬曆 | 四十一年 | 四十二年 | 四十三年 | 四十四年 | 四十五年 | 四十六年 | 四十七年 | 四十八年 |
| 西元 | 一六一三年 | 一六一四年 | 一六一五年 | 一六一六年 | 一六一七年 | 一六一八年 | 一六一九年 | 一六二〇年 |
| 干支 | 癸丑 | 甲寅 | 乙卯 | 丙辰 | 丁巳 | 戊午 | 己未 | 庚申 |

|  |  |  |
| --- | --- | --- |
| 繼 隆慶 | 大明年號 | 下 泰昌 |
# 中國人民大學

**中國人民大學**在北京。原為陝北公學，以授治世之道為業。抗戰後，乃設校，期育中國新式人才，以抗日寇。后歷華北聯合大學，華北大學兩期。逮共和國立，乃以華北大學重組之，遂得今名。
西元一九五六年，國務院以其大師雲集，學風興盛，遂通令為全國重點大學，位在清華北大之上。自是譽滿天下，人盡皆知，非出類拔萃之士不得考取。
逮逢文革，受誣休教，中有八年。
西元一九七七年，鄧副總理小平親掌育人之事，遂得复校。
適逢盛世，人大再興，中華大陸之大學，人文社科少有出其右者。西元二零一二年，教育部比次諸學科，人大獨中九元，少遜清華北大。大陸號為「清北復交人」，列為五大名校。
# 嘉興市

| 嘉興市 |
| --- |
| 嘉興市之所在 |
| **所屬**： | 浙江省 |
| **屬地**： | 二區三市二縣 |
| **治所**： | 南湖區 |
| **執事**： | 李衛寧 |
| **用語**： | 官話 吳語 |
| **人口**： | 四百五十萬 |
| **建置**： | 明宣德五年置一府七縣，因之至今。一九八三年八月置市 |

**嘉興**，舊稱**嘉禾**、**禾城**、**秀州**、**本邦**、**本府**、略稱**禾**、**嘉**、**秀**、**本**。浙江省地級市也。古來即多士。城中有南湖，中共隆興之所也。市民愛伍子胥，每歲端午，皆不祀屈原而祀子胥，蓋嘉興之開城祖也。所轄海寧鹽官鎮，每年潮至，萬民皆踴躍赴觀，至有沒於浪者，天下有名。

## 沿革

東周春秋，有長水，槜李在焉，至戰國，屬楚，秦兼併六國，置由拳、海鹽二縣，吳黃龍三年，吏奏「由拳野稻自生」，吳大帝權以為祥瑞，改由拳為禾興，赤烏五年改之嘉興，始得今名。唐玄宗天寶十載，析嘉興縣東境、海鹽之一部、崑山之一部、并曰華亭縣。有唐置屯田於斯凡二十有七。時謂：浙西三屯，嘉禾為大。爲天下糧倉，諺云：嘉禾一穰，江淮為之康；嘉禾一歉，江淮為之儉。

吳越之世，置之開元府，領嘉興、海鹽、華亭三處。後晋天福五年，錢元瓘置秀州，加領崇德一縣。入宋，先改之爲郡，寧宗慶元元年，升府，旋改嘉興軍。元置嘉興路總管府。元世嘉興百業興盛，能匹蘇杭。

明宣德五年，析嘉興西北境為秀水，析東北境為嘉善；析海鹽以置平湖；析崇德縣置桐鄉，稱一府七縣。清、民因之不變。共和以來唯更名號耳。間有并嘉湖兩地為一者，曰嘉興地區行署，尋廢，一九八三年八月置市。

## 政區

嘉興市行政區劃圖
嘉興七政區，二區、三市、二縣。與明清一府七縣相較，附郭縣嘉興改称秀城、南湖，秀水改称秀洲；而崇德入桐鄉，海寧原属杭州也。

* 區：南湖區、秀洲區
* 縣級市：海寧市、平湖市、桐鄉市
* 縣：嘉善縣、海鹽縣

## 它典

* 嘉興市政府 互聯網檔案館存錄，時二〇〇五年二月六日。
# 桂林市

| 桂林市桂林市 Gveilinz Si |
| --- |
| 桂林市之所在 |
| **歸屬：** | 中華人民共和國 |
| **所屬**： | 廣西壯族自治區 |
| **執事**： | 書記李楚、市長盧新華 |
| **用語**： | 漢語、湘語 |
| **人口**： | 四百九十三萬人 |

**桂林市**，隸廣西壯族自治區。南連柳州，東北接湖南。湘桂鐵路與灕江貫城而過，國道三二一、三二二、三二三會於此。天下勝邑也，以「山水甲天下」名於海內。地處桂東北，為水陸之要衝、人文所薈萃。百工興盛，有機械、電子、紡織、橡膠之屬，尤以工藝美術擅名。城有兩江機場，宏闊冠於廣西，航路達乎四海。

其地多石灰岩，拔地奇峰，皆溶巖之尤者。陵阜錯落，越城、海洋、都龐諸嶺環其北與東，山間盆地星羅。其貓兒山者，高六百四十二丈六尺，號為「華南第一峰」。

桂林地處炎方，屬中亞熱帶濕潤季風之域。溫和多雨，寒暑漸次。唐代杜甫詩云：「五嶺皆炎熱，宜人獨桂林。」又有「三冬少雪，四季常花」之諺。夏日梅雨連綿，鬱蒸卑濕，江水輒漲，數成洪澇。市井百業多受其弊，尤以遊觀之業為甚。其地冬少霜雪，若遇大雪，稚子以為戲樂，而庠序輟學，百工停業。道路冰結，車馬不行，農畝、六畜、草木多有凍死者。蓋南人鮮睹冰雪，每攖寒雪之災，猝不及防，所損必巨。

桂林乃中國遊覽名都，山水列「中國十大風景名勝」之二。以「山青、水秀、洞奇、石美」稱著，俗謂：「桂林山水甲天下，陽朔山水甲桂林。」

## 沿革

桂林米粉
桂林素為嶺南都會，政經文教之重鎮。秦置桂林郡，實為建置之始。漢元鼎六年，置始安縣。東漢改為始安侯國。三國吳甘露元年，立始安郡。明洪武間，改靜江路為桂林府，歷代因之。清迄民國，皆為廣西省會。

## 政區

桂林市行政區劃圖
市境廣二萬七千八百平方公里，丁口約四百九十三萬。轄區六：曰秀峰、象山、疊彩、七星、雁山、臨桂；縣級市一：曰荔浦；縣八：曰靈川、興安、全州、永福、資源、灌陽、陽朔、平樂；自治縣二：曰恭城、龍勝。凡六區、一市、十縣。

## 郵傳

桂林鳥瞰（圖中山峰，塔山也）
桂林為通達之衢，以鐵道、國道、高速公路為重。有湘桂鐵路，國道凡三：曰三二一、三二二、三二三；高速公路凡二：曰桂柳、機場。

以遊觀名城故，車馬輻輳，行旅繁多，交運之役甚重。丁口既增，行路之求益切。今屢加經始，修路網、築環城，通達之利，視昔有加。

灕江美景
## 據

* 《桂林市概況》一九八六年四月桂林市市志編纂委員會

## 它典

* 桂林市政府 互聯網檔案館存錄，時二〇一三年一月十五日。
# 烏魯木齊市

| 烏魯木齊市 ئۈرۈمچی |
| --- |
| 烏魯木齊市 ئۈرۈمچی之所在 |
| **歸屬：** | 中華人民共和國 |
| **所屬**： | 新疆維吾爾自治區 |
| **屬地**： | 領七區一縣 |
| **執事**： | 市委書記朱海侖 |
| **用語**： | 維吾爾語、漢語 |
| **人口**： | 三百五十一萬餘（西元二千十六年） |

**烏魯木齊市**，新疆維吾爾自治區首府也。深居內陸，地處天山之北。清名迪化。西元一九五四年，易名烏魯木齊。方圓十三億七千八百七十六萬平方千米。按公安所報，口二百四十一萬餘。

## 沿革

## 政區

烏魯木齊市行政區劃圖
烏魯木齊區七縣一，治在天山。

* 天山區、
* 沙依巴克區、
* 新市區、
* 水磨溝區、
* 頭屯河區、
* 達坂城區、
* 米東區、
* 烏魯木齊縣。

## 民族

## 據
# 閩侯縣

**閩侯縣**在福州市。居閩江下游。

## 史

詳見：閩侯史
漢立冶縣，屬會稽郡東部都尉。值東漢，東部都尉留候官一介，鎮守此地，故名候官、東候官。候官，军候也，建安間，稱侯官縣，西晉析侯官置原豐、温麻二縣。南朝梁天監間，侯官、原豐二地併，爲東侯官。隋改东侯官为原丰县，后更名闽县。唐析閩縣，置侯官、長、福寧、新寧、温麻五縣。後侯官併入閩縣。武周长安二年，析閩縣西十二鄉，復置侯官縣。西元一九一三年三月，閩、侯官二縣，合為閩侯縣。三三年年，析為閩縣、侯官縣。四四年，改名林森縣。越二歲，劃縣城而設福州市。一九五〇年年四月，復名閩侯縣。

## 區劃

辖街道一，鎮八、鄉六：

* 街道：甘蔗街道
* 鎮：白沙鎮、南嶼鎮、尚干鎮、祥謙鎮、青口鎮、南通鎮、上街鎮、荊溪鎮。
* 鄉：竹岐鄉、鴻尾鄉、洋里鄉、大湖鄉、廷坪鄉、小箬鄉。

案：二〇〇四年，撤閩江鄉，原轄區併入尚干、祥謙等鎮。

## 引據
# 壽夢

**壽夢**，姬姓，乃春秋時吳之第十九君，去齊之子也。

去齊薨，子壽夢立。壽夢立而吳始益大，稱王。壽夢元年，魯成公六年也。吳初屬楚，楚之亡大夫申公巫臣怨子反而奔晉，楚殺巫臣之族。夀夢既即位，巫臣自晉使吳，夀夢説之。乃通吳於晉。以兩之一卒來吳，舍偏兩之一焉，令吳習之。與其射禦，教吳用兵乘車，教之戰陳，教之叛楚。置其子狐庸，使為行人於吳。吳始伐楚、伐巢、伐許，蠻夷屬於楚者，吳盡取之。是以始大，通吳於上國。吳越春秋曰，夀夢元年朝周，適楚觀諸侯禮樂，魯成公會於鍾離。深問周公禮樂，因歎而去。曰：於乎哉，禮也。二年（魯成公七年），吳入楚邑州來。十年（魯成公十五年），吳會晉、魯、齊、宋、衛、鄭、邾諸侯之大夫楚邑於鍾離。十五年（魯襄公二年），秋九月，周簡王崩，靈王立。十六年（魯襄公三年），楚公子嬰齊伐吳，克吳鳩茲，至於衡山，使鄧廖帥組甲三百、被練三千以侵吳，吳要而擊之，獲鄧廖。其能免者組甲八十、被練三百而已。嬰齊歸吳，伐駕，取駕。駕，良邑也。鄧廖，亦楚之良也。楚共王怨吳為巫臣伐之也。乃伐吳，至衡山而還。夏六月，晉會諸侯同盟於雞澤，使逆吳子於淮上，壽夢不至。十八年（魯襄公五年），吳會晉、魯、宋、陳、衛、鄭、曹、莒、邾、滕、薛、齊、鄫諸侯於戚。二十三年（魯襄公十年），吳會晉、魯、宋、衛、曹、莒、邾、滕、薛、杞、小邾、齊諸侯於柤、二十五年（魯襄公十二年）秋九月，夀夢薨。夀夢幼子季札賢，而壽夢欲立之，季札讓不可，於是乃立長子諸樊，攝行事當國。

## 子孫

* 子：諸樊
	+ 孫：通
* 子：餘祭
* 子：餘眛
	+ 孫：光
	+ 孫：夫概
* 子：季札
	+ 孫：逞
* 子：蹶由
* 子：僚
	+ 孫：太子諸樊
	+ 孫：慶忌
* 子：掩餘
* 子：燭庸

## 據

* 《史記·吳太伯世家》
* 《左傳》
# 沙士乙病毒

**沙士乙病毒**，正名**二型嚴重急性呼吸道綜合徵冠狀病毒**（英文SARS-CoV-2），隸冠狀病毒科乙型冠狀病毒屬，乃嚴重急性呼吸道綜合徵相關冠狀病毒種之亞型也。其體有脂膜，其質為正鏈單股核糖核酸，人染之則患二〇一九冠狀病毒病。欲滅此毒，可以紫外線射之，或置攝氏五十六度中歷二刻；又以乙醚、醫用乙醇、含氯消毒劑、過氧乙酸、氯仿諸脂溶之劑，皆可殺之，惟氯己定無功。

渲染图
結構
初，中華人民共和國國家衛生健康委員會定其疫為乙類傳染病，而以甲類之法治之。至壬寅臘月十七，始降從乙類之治。中華民國衛生福利部則列之為第五類法定傳染病。初發之時，其性未明，故未有疫苗可禦，亦乏對症之藥。然治他種病毒之藥，若瑞德西韋、蛋白酶抑制劑輩，或可抑之。

其流播甚疾，傳染之率，約計一人傳及二點九人，比諸癸未年沙士之一人傳一點八人，尤為酷烈。

## 邪變

方今疫邪屢變，其大者有十又三：

### 角種

角種（阿爾法變異株），庚子秋始見於英國。十一月初四（西元二零二零年十二月十八日），世衛列為大患。

### 亢種

亢種（貝塔變異株），庚子四月（西元二零二零年五月）始見於南非。十月初四（西元二零二零年十二月十八日），列為大患。

### 氐種

氐種（伽瑪變異株），庚子九月（西元二零二零年十一月）始見於巴西。十一月廿八（西元二零二一年一月十一日），列為大患。

### 房種

房種（德爾塔變異株），庚子八、九月閒（西元二零二零年十月）始見於天竺。辛丑三月三十（西元二零二一年五月十一日），列為大患。

### 訥種

訥種（艾普西隆變異株），庚子二月（西元二零二零年三月）始見於美國。辛丑二月初七（西元二零二一年三月十九日），列為大患。

### 尾種

尾種（澤塔變異株），庚子九、十月閒（西元二零二零年十一月）見於巴西里約熱內盧。辛丑正月十五（西元二零二一年二月二十六日），列為當察之種。

### 箕種

箕種（伊塔變異株），庚子十月至十一月閒（西元二零二零年十二月）見於日本。辛丑正月十五（西元二零二一年二月二十六日），列為當察之種。

### 斗種

斗種（西塔變異株），辛丑正月初七（西元二零二一年二月十八日）始見於菲律賓。二月十二（西元二零二一年三月二十四日），列為當察之種。

### 牛種

牛種（約塔變異株），庚子九、十月閒（西元二零二零年十二月）見於美國紐約。辛丑正月十五（西元二零二一年二月二十六日），列為當察之種。

### 女種

女種（卡帕變異株），庚子九、十月閒（西元二零二零年十二月）見於天竺。辛丑三月廿六（西元二零二一年五月七日），列為當察之種。

### 虛種

虛種（拉姆達變異株），庚子六、七月閒（西元二零二零年八月）見於秘魯。辛丑五月初五（西元二零二一年六月十四日），列為當察之種。

### 危種

危種（謬變異株），庚子十一至十二月閒（西元二零二一年一月）見於哥倫比亞。辛丑八月十五（西元二零二一年九月二十一日），列為當察之種。

### 奎種

奎種（奥密克戎變異株），辛丑十月（西元二零二一年十一月）蔓延天下。十月廿二（西元二零二一年十一月二十六日），列為大患。此種變異尤繁。

#### 乙甲點一亞種

乙甲點一亞種（BA.1），乃奎種之初變。辛丑十月十八（西元二零二一年十一月二十二日），博茨瓦納與南非醫官首覺之。

#### 乙甲點二亞種

乙甲點二亞種（BA.2），奎種之次變也。壬寅正月（二零二二年二月）始見，延播之烈，遠甚初變。

##### 天乙乙次種

天乙乙次種（XBB），又變自乙甲點二。壬寅七月（二零二二年八月）始發，染疾極速。

#### 乙甲點五亞種

乙甲點五亞種（BA.5），延播尤烈於乙甲點二，多見於法國。

##### 乙己點七次種

乙己點七次種（BF.7），乃乙甲點五之別支，染疾至速。

## 考
# 蘇堤

遠觀蘇堤
**蘇堤**，一曰**蘇公堤**，處杭州西湖之西。南起花港觀魚，在南屏山麓。北抵曲院風荷、岳廟，在棲霞嶺下。長二千七百九十七米。與白堤、楊公堤並稱「西湖三堤」。

## 史

宋元祐四年，龍圖閣學士蘇軾知杭州，疏浚西湖。湖水多葑，遂取葑田積湖中，築長堤以通行，且募人種菱於湖中，葑不復生。堤成，植芙蓉、楊柳其上，望之如畫圖，杭人名爲蘇公堤。

## 參
# 雷峰塔

雷峰塔
**雷峰塔**，西湖南山之塔也。為吳越王錢氏所建。塔之初形也，外八角，內五層。塔檐、平座、遊廊、欄杆，咸為木耳。其內刻有《華嚴經》，下本奉金剛羅漢十六尊，後移諸淨慈寺。基下有宮，久無人知，及至近世，方始探矣。

入口為巨石阻，重約七百五十公斤。地宮之正中也，有鐵舍利函焉。側有銅佛像一、銅鏡四、銅錢若干。舍利函之內，有金塗塔、方形銅鏡、皮帶、玻璃瓶、鎏金銀盒。金塗塔內供有佛螺髻髮。

及至明嘉靖時，倭寇侵杭州，火之。磚身以外，無有存者。已而數百年，一九二四年九月二十五日午後，卒崩。一九九九年，杭州官府議復建之，越三年乃成。

## 它典

* 魯迅：《論雷峰塔的倒掉》 互聯網檔案館存錄，時二〇〇七年九月二日。
* 魯迅：《再論雷峰塔的倒掉》
* 徐志摩：《再不見雷鋒》 互聯網檔案館存錄，時二〇〇七年九月二十八日。
* 雷峰塔專輯
* 俞平伯先生與雷峰塔 互聯網檔案館存錄，時二〇一六年三月四日。
# 二里頭遺址

令 (⿱目又)
**二里頭**，在中土，未見於史，今考其遺址而知之。時在夏后氏，或謂二者同也。蓋因所在廣袤，異於前諸方國，故有此考。

其國文字從甲骨文，有中期甲骨出，曰：「令 (⿱目又)」也。（目又）者，夏時諸侯也。

## 地理

洛陽偃師，昔武王築城息偃戎師處，出城西南十八里，行洛伊夾灘，至翟鎮鎮，有二里頭村。此處南臨古洛河，北依邙山，背靠黃河。

## 發掘

公元千九百五十九年，歲次己亥，值共和國初立。有精考古者，曰徐旭生，率眾始掘，現石器、陶器、玉器、銅器、骨角器、蚌器等。其青銅爵，為中國最早。史稱二里頭遺址。遺存分四時期。周密查之，為夏代中晚期都城遺址。疑似夏都，蓋公元前千八百年之物。

千九百七十七年，夏鼐論曰：「有夏之文化，自公元前廿一世紀而盛，乃至公元前十六世紀。其主要者，則二里頭文化也。」

|  |  |
| --- | --- |
|
 | 當時情狀，具錄於**維基世事︰二里頭夏都遺址博物館開館** |

二千十九年，置二里頭夏都遺址博物館。

## 據

* 二里頭文化與夏商分界再探

* 中國之文字起源探究

* 二里頭文化卜骨一例
# 更始

**更始**者，漢更始帝之年號也。時三年。

## 大事

## 生

## 卒

## 紀年

| 更始 | 元年 | 二年 | 三年 |
| --- | --- | --- | --- |
| **公曆** | 廿三年 | 廿四年 | 廿五年 |
| **干支** | 癸未 | 甲申 | 乙酉 |

|  |  |  |
| --- | --- | --- |
| 新：地皇 | 漢年號 | 建武 |
# 阿房宮

**阿房宮**，秦宮也。處秦都咸陽上林苑內，今陝西省西安市西十五千米之處。

始皇三十五年，始皇以咸陽人多，曰先王之宮廷小。又聞周文王都豐，武王都鎬，豐鎬之閒，乃帝王之都也。乃營作朝宮渭南上林苑中。先作前殿阿房，東西五百步，南北五十丈，上可以坐萬人，下可以建五丈旗。作宮阿房，故天下謂之阿房宮。

隱宮徒刑者七十餘萬人，乃分作阿房宮，或作驪山。關中計宮三百，關外四百餘。

發北山石槨，乃寫蜀、荊地材皆至。

## 據

* 漢司馬遷，《史記》卷六 秦始皇本紀 第六
* 唐杜牧，《阿房宮賦》，唐敬宗寶曆元年。
* 宋王安石，《讀秦漢間事》：秦徵天下材，入作阿房宮。宮成非一木，山谷為窮空。子羽一炬火，驪山三月紅。能令掃地盡，豈但焚人功。
# 漢趙

**漢趙**，十六國也，國劉氏，漢都平陽，趙都長安。

劉淵，南匈奴五部大都督，冒頓之後也。晉惠帝永安元年，起於左國城，稱漢王，建元元熙。元熙五年，淵即漢皇帝位於蒲子，後遷徙平陽。在位六年，謚光文皇帝，廟號高祖，太子和立。和旋為弟聰所害。聰即皇帝位，滅西晉，在位九年，謚昭武，子粲嗣。漢昌元年靳準弒粲。光文帝族子曜自長安赴難，即皇帝位，先殺準，後改國號趙，史稱**前趙**，在位十年，為後趙所滅，凡三世，二十有七年。

## 漢趙世系

漢光文帝淵

漢昭武帝聰

漢隱帝粲

趙主曜

趙太子熙

漢趙亡
# 晉出帝

| 晉出帝 |
| --- |
| **名諱** | **石重貴** |
| **生卒** | 天祐十一年至應曆十四年 |
| **在位** | 天福七年至開運三年 |
| **政權** | 後晉 |
| **諡號** | 出皇帝 |
| **先君** | 叔父後晉高祖 |
| **嗣君** | 遼太宗 後漢高祖 |
| 年號 |
| 天福 開運 |

**晉出帝**諱**重貴**，姓**石氏**，高祖兄敬儒子也。

帝御極初，與契丹絕盟。開運間楊光遠引契丹南下，出帝自將禦之，契丹敗走。契丹主德光尋大舉侵晉，執帝以歸，封為負義侯，後晉亡。出帝在位三年，北狩契丹，遼景宗保寧六年（宋太祖開寶七年）崩於建州，年六十。

## 據

* 〔宋〕薛居正等著《舊五代史/巻八十一》
* 〔宋〕歐陽修著《新五代史/巻九》
# 敬翔

**敬翔**字**子振**，同州馮翊人也，自言唐平陽王暉之後。

## 佐命建梁

少好學，工書檄，乾符中舉進士不中，乃客大梁。翔同里人王發為汴州觀察支使，遂往依焉。久之，發無所薦引，翔客益窘，為人作牋刺，傳之軍中。梁太祖素不知書，翔所作皆俚俗語，太祖愛之，謂發曰：「聞君有故人，可與俱來。」翔見太祖，太祖問曰：「聞子讀春秋，春秋所記何等事？」翔曰：「諸侯爭戰之事耳。」太祖曰：「其用兵之法可以為吾用乎？」翔曰：「兵者，應變出奇以取勝，春秋古法，不可用於今。」太祖大喜，補以軍職，非其所好，乃以為館驛巡官。

太祖與蔡人戰汴郊，翔時時為太祖謀畫，多中，太祖欣然，以謂得翔之晚，動靜輒以問之。太祖奉昭宗自岐還長安，昭宗召翔與李振升延喜樓勞之，拜太府卿。初，太祖常侍殿上，昭宗意衞兵有能擒之者，乃佯為鞋結解，以顧太祖，太祖跪而結之，而左右無敢動者，太祖流汗浹背，由此稀復進見。昭宗遷洛陽，宴崇勳殿，酒半起，使人召太祖入內殿，將有所託。太祖益懼，辭以疾。昭宗曰：「卿不欲來，可使敬翔來。」太祖遽麾翔出，亦佯醉去。

太祖已破趙匡凝，取荊、襄，遂攻淮南。翔切諫，以謂新勝之兵，宜持重以養威。太祖不聽。兵出光州，遭大雨，幾不得進，進攻壽州，不克，而多所亡失，太祖始大悔恨。歸而忿躁，殺唐大臣幾盡，然益以翔為可信任。

梁之肇建，翔之謀為多。太祖即位，以唐樞密院故用宦者，乃改為崇政院，以翔為使。遷兵部尚書、金鑾殿大學士。翔為人深沉有大略，從太祖用兵三十餘年，細大之務必關之。翔亦盡心勤勞，晝夜不寐，自言惟馬上乃得休息。而太祖剛暴難近，有所不可，翔亦未嘗顯言，微開其端，太祖意悟，多為之改易。

## 老臣殉國

太祖破徐州，得時溥寵姬劉氏，愛幸之，劉氏故尚讓妻也，乃以妻翔。翔已貴，劉氏猶侍太祖，出入臥內如平時，翔頗患之。劉氏誚翔曰：「爾以我嘗失身於賊乎？尚讓，黃家宰
相，時溥，國之忠臣。以卿門地，猶為辱我，請從此訣矣！」翔以太祖故，謝而止之。劉氏車服驕侈，別置典謁，交結藩鎮，權貴往往附之，寵信言事不下於翔。當時貴家，往往効之。

太祖崩，友珪立，以翔先帝謀臣，懼其圖己，不欲翔居內職，乃以李振代翔為崇政使，拜翔中書侍郎、同中書門下平章事。翔以友珪畏己，多稱疾，未嘗省事。末帝即位，趙巖等用事，頗離間舊臣，翔愈鬱鬱不得志。

其後，梁盡失河北，與晉相拒楊劉，翔曰：「故時河朔半在，以先帝之武，御貔虎之臣，猶不得志於晉。今晉日益彊，梁日益削，陛下處深宮之中，所與計事者，非其近習，則皆親戚之私，而望成事乎？臣聞晉攻楊劉，李亞子負薪渡水，為士卒先。陛下委蛇守文，以儒雅自喜，而遣賀瓌為將，豈足當彼之餘鋒乎？臣雖憊矣，受國恩深，若其乏材，願得自效。」巖等以翔為怨言，遂不用。

其後，王彥章敗於中都，末帝懼，召段凝於河上。是時梁精兵悉在凝軍，凝有異志，顧望不來。末帝遽呼翔曰：「朕居常忽卿言，今急矣，勿以為懟，卿其教我當安歸？」翔曰：「臣從先帝三十餘年，今雖為相，實朱氏老奴爾，事陛下如郎君，以臣之心，敢有所隱？陛下初用段凝，臣已爭之，今凝不來，敵勢已迫，欲為陛下謀，則小人間之，必不見聽。請先死，不忍見宗廟之亡！」君臣相向慟哭。

翔與李振俱為太祖所信任，莊宗入汴，詔赦梁羣臣，李振喜謂翔曰：「有詔洗滌，將朝新君。」邀翔欲俱入見。翔夜止高頭車坊，將旦，左右報曰：「崇政李公入朝矣！」翔歎曰：「李振謬為丈夫矣！復何面目入梁建國門乎？」乃自經而卒。

* 〔宋〕歐陽修著《舊五代史卷廿一》
# 馮道

長樂老馮道像
**馮道**，字**可道**，瀛州人。

## 盡心輔唐

道始事劉守光為參軍，守光敗，去事宦者張承業。承業監河東軍，以為巡官，以其文學薦之晉王，為河東節度掌書記。唐莊宗即位，拜戶部侍郎，充翰林學士。道為人能自刻苦為儉約，當唐與梁夾河而軍，道居軍中，為一茅庵，不設牀席，臥一束芻而已。所得俸祿，與僕廝同器飲食，意恬如也。諸將有掠得人之美女者以遺道，道不能却，寘之別室，訪其主而還之。其解學士居父喪於景城，遇歲飢，悉出所有以賙鄉里，而退耕於野，躬自負薪。有荒其田不耕者，與力不能耕者，道夜往，潛為之耕。其人後來媿謝，道殊不以為德。服除，復召為翰林學士。行至汴州，遇趙在禮亂，明宗自魏擁兵還，犯洛陽。孔循勸道少留以待，道曰：「吾奉詔赴闕，豈可自留！」乃疾趨至洛陽。

莊宗遇弒，明宗即位，雅知道所為，問安重誨曰：「先帝時馮道何在？」重誨曰：「為學士也。」明宗曰：「吾素知之，此真吾宰相也。」拜道端明殿學士，遷兵部侍郎。歲餘，拜中書侍郎、同中書門下平章事。當是時，歲屢豐熟，中原無事。道嘗戒明宗曰：「臣為河東掌書記時，奉使中山，過井陘之險，懼馬蹷失，不敢怠於銜轡，及至平地，謂無足慮，遽跌而傷。凡蹈危者慮深而獲全，居安者患生於所忽，此人情之常也。」明宗問曰：「天下雖豐，百姓濟否？」道曰：「穀貴餓農，穀賤傷農。」因誦文士聶夷中田家詩，其言近而易曉。明宗顧左右錄其詩，常以自誦。水運軍將於臨河縣得一玉杯，有文曰「傳國寶萬歲杯」，明宗甚愛之，以示道，道曰：「此前世有形之寶爾，王者固有無形之寶也。」明宗問之，道曰：「仁義者，帝王之寶也。故曰：『大寶曰位，何以守位曰仁。』」明宗武君，不曉其言，道已去，召侍臣講說其義，嘉納之，道自是相明宗十餘年。

## 混跡晉漢

明宗崩，相閔帝。潞王反於鳳翔，閔帝出奔衞州，道率百官迎潞王入，是為廢帝，遂相之。廢帝即位，閔帝猶在衞州，後三日，閔帝始遇弒崩。已而廢帝出道為同州節度使，踰年，拜司空。晉滅唐，道復事晉，晉高祖拜道守司空、同中書門下平章事，加司徒，兼侍中，封魯國公。高祖崩，道相出帝，加太尉，封燕國公，罷為匡國軍節度使，徙鎮威勝。遼滅晉，道又朝遼太宗於汴梁。太宗責道事晉無狀，道不能對。又問曰：「何以來朝？」對曰：「無城無兵，安敢不來。」太宗誚之曰：「爾是何等老子？」對曰：「無才無德癡頑老子。」太宗問道曰：「天下百姓如何救得？」道為俳語以對曰：「此時佛出救不得，惟皇帝救得。」太宗喜，以道為太傅。人皆以謂契丹不夷滅晉人者，賴道一言之善也。太宗既北歸，從至常山。漢高祖立，乃歸漢，以太師奉朝請。

周兵反，犯汴梁，隱帝已崩，周太祖謂漢大臣必行推戴，及見道，道殊無意。太祖素拜道，因不得已拜之，道受之如平時，太祖意少沮，知漢未可代，遂陽立湘陰公贇為漢嗣，遣道迎贇於徐州。贇未至，太祖將兵北至澶州，擁兵而反，遂代漢。太祖拜道太師，兼中書令。議者謂道能沮太祖之謀而緩之，終不以晉、漢之亡責道矣。

## 仕周壽終

道少能矯行以取稱於世，及為大臣，尤務持重以鎮物，事四朝，益以舊德自處。然當世之士無賢愚皆仰道為元老，而喜為之稱譽。道自號曰「**長樂老**」，著書數百言，陳己更事四姓及契丹所得階勳官爵以為榮。自謂：「孝於家，忠於國，為子、為弟、為人臣、為師長、為夫、為父，有子、有孫。時開一卷，時飲一杯，食味、別聲、被色，老安於當代，老而自樂，何樂如之？」蓋其自述如此。

世宗初即位，漢主旻攻上黨，世宗曰：「劉旻少我，謂我新立而國有大喪，必不能出兵以戰。且善用兵者出其不意，吾當自將擊之。」道乃切諫，以為不可。世宗曰：「吾見唐太宗平定天下，敵無大小皆親征。」道曰：「陛下未可比唐太宗。」世宗曰：「劉旻烏合之眾，若遇我師，如山壓卵。」道曰：「陛下作得山定否？」世宗怒，起去，卒自將擊旻，果敗旻於高平。其擊旻也，鄙道不以從行，以為太祖山陵使。葬畢而道卒，年七十三，追贈瀛王，謚曰「**文懿**」。

## 考據
# 蘇逢吉

**蘇逢吉**，長安人也。後漢高祖鎮河東，父悅為高祖從事，逢吉常代悅作奏記，悅乃言之高祖。高祖召見逢吉，精神爽秀，憐之，乃以為節度判官。

高祖性素剛嚴，賓佐稀得請見，逢吉獨入，終日侍立高祖書閤中。兩使文簿盈積，莫敢通，逢吉輒取內之懷中，伺高祖色可犯時以進之，高祖多以為可，以故甚愛之。然逢吉為人貪詐無行，喜為殺戮。高祖嘗以生日遣逢吉疏理獄囚以祈福，謂之「靜獄」。逢吉入獄中閱囚，無輕重曲直悉殺之，以報曰：「獄靜矣。」

高祖建號，拜逢吉中書侍郎、同中書門下平章事。是時，制度草創，朝廷大事皆出逢吉，逢吉以為己任。然素不學問，隨事裁決，出其意見，是故漢世尤無法度，而不施德政，民莫有所稱焉。

高祖既定京師，逢吉與蘇禹珪同在中書，除吏多違舊制。逢吉尤納貨賂，市權鬻官，謗者讙譁。然高祖方倚信二人，故莫敢有告者。鳳翔李永吉初朝京師，逢吉以永吉故秦王從曮子，家世王侯，當有奇貨，使人告永吉，許以一州，而求其先王玉帶，永吉以無為解，逢吉乃使人市一玉帶，直數千緡，責永吉償之；前客省使王筠自晉末使楚，至是還，逢吉意筠得楚王重賂，遣人求之，許以一州，筠怏怏，以其橐裝之半獻之。而皆不得州。

晉相李崧從契丹以北，高祖入京師，以崧第賜逢吉，而崧別有田宅在西京，逢吉遂皆取之。崧自北還，因以宅券獻逢吉，逢吉不悅，而崧子弟數出怨言。其後，逢吉乃誘人告崧與弟嶼、嶬等，下獄，崧款自誣伏：「與家僮二十人，謀因高祖山陵為亂。」獄上中書，逢吉改「二十人」為「五十人」，遂族崧家。

是時，天下多盜，逢吉自草詔書下州縣，凡盜所居本家及鄰保皆族誅。或謂逢吉曰：「為盜族誅，已非王法，況鄰保乎！」逢吉恡以為是，不得已，但去族誅而已。於是鄆州捕賊使者張令柔盡殺平陰縣十七村民數百人。衞州刺史葉仁魯聞部有盜，自帥兵捕之。時村民十數共逐盜，入于山中，盜皆散走。仁魯從後至，見民捕盜者，以為賊，悉擒之，斷其脚筋，暴之山麓，宛轉號呼，累日而死。聞者不勝其冤，而逢吉以仁魯為能，由是天下因盜殺人滋濫。

逢吉已貴，益為豪侈，謂中書堂食為不可食，乃命家廚進羞，日極珍善。繼母死，不服喪。妻武氏卒，諷百官及州鎮皆輸綾絹為喪服。武氏未期，除其諸子為官。有庶兄自外來，未白逢吉而見其諸子，逢吉怒，託以它事告於高祖，杖殺之。

逢吉嘗從高祖征鄴，數使酒辱周太祖於軍中，太祖恨之。其後隱帝立，逢吉素善李濤，諷濤請罷太祖與楊邠樞密。李太后怒濤離間大臣，罷濤相，以楊邠兼平章事，事悉關決。逢吉、禹珪由是備位而已。乾祐二年，加拜司空。

周太祖鎮鄴，不落樞密使，逢吉以謂樞密之任，方鎮帶之非便，與史弘肇爭，於是卒如弘肇議。弘肇怨逢吉異己，已而會王章第，使酒坐中，弘肇怒甚。逢吉謀求出鎮以避之，既而中輟，人問其故，逢吉曰：「苟捨此而去，史公一處分，吾虀粉矣！」

是時，後漢隱帝少年，小人在側。弘肇等威制人主，帝與左右李業、郭允明等皆患之。逢吉每見業等，以言激之，業等卒殺弘肇，即以逢吉權知樞密院。方命草麻，聞周太祖起兵，乃止。逢吉夜宿金祥殿東閣，謂司天夏官正王處訥曰：「昨夕未瞑，已見李崧在側，生人接死者，無吉事也。」周太祖至北郊，官軍敗于劉子陂。逢吉宿七里，夜與同舍酣飲，索刀將自殺，為左右所止。明日與隱帝走趙村，自殺於民舍。周太祖定京師，梟其首，適當李崧被刑之所。廣順初，賜其子西京莊并宅一區。
# 楊邠

**楊邠**，魏州冠氏人也。少為州掌籍吏，租庸使孔謙領度支，補邠勾押官，歷孟、華、鄆三州糧料院使。事後漢高祖為右都押衙，高祖即位，拜樞密使。

邠出於小吏，不喜文士，與蘇逢吉等內相排忌。逢吉諷李濤上疏罷邠與周太祖樞密使，邠泣訴李太后前，太后怒，罷濤相，加邠中書侍郎兼吏部尚書、同平章事。是時，逢吉、禹珪頗以私賄除吏，多繆。邠為相，事無大小，必先示邠，邠以為可，乃入白，而深革逢吉所為，凡門蔭出身，諸司補吏者，一切罷之。

邠雖長於吏事，而不知大體，以謂為國家者，帑廩實，甲兵完而已，禮樂文物皆虛器也。以故秉大政而務苛細，凡前資官不得居外，而天下行旅，皆給過所然後得行。旬日之間，人情大擾，邠度不可行而止。

邠常與王章論事帝前，帝曰：「事行之後，勿使有言也！」邠遽曰：「陛下但禁聲，有臣在。」聞者為之戰慄。李太后弟業求為宣徽使，帝與太后私以問邠，邠止以為不可。帝欲立所愛耿夫人為后，邠又以為不可；夫人死，將以后禮葬之，邠又以為不可。由是隱帝大怒，而左右乘間構之，與史弘肇等同日見殺。

邠為人頗儉靜，四方之賂雖不却，然往往以獻於帝。居家謝絕賓客，晚節稍通縉紳，延客門下。知史傳有用，乃課吏傳寫。未幾，及於禍。周太祖即位，追封弘農王。
# 裴寂

**裴寂**字**玄真**，蒲州桑泉人。

## 首義元從

唐高祖像
幼孤，年十四，補郡主簿。及長，偉容貌，涉知書傳。隋開皇中，調左親衛。家貧，徙步走京師，過華山祠，祈神自卜，夜夢老人謂曰：「君年逾四十當貴。」

大業中，為齊州司戶參軍，歷侍御史，晉陽宮副監。唐公雅與厚，及留守太原，契分愈密，至蒲酒通晝夜。秦王與劉文靜方建大計，未敢白公，以寂最厚善，乃同私錢數百萬餉龍山令高斌廉，俾與寂博，陽不勝，寂得進多，大喜，日滋昵。秦王以情告之，許諾。寂嘗以宮人侍唐公，恐事發誅，閑飲酣，乃白秦王將舉兵狀，因言：「今盜遍天下，城闔外即戰場，雖徇小節，猶不脫死。若舉義師，不特免禍，且就大功。」唐公然所計。兵起，寂進宮女五百，米九百萬斛，雜彩五萬段，鎧四十萬首。

大將軍府建，為長史。下臨汾，封聞喜縣公。至河東，屈突通未下，而三輔豪傑多歸者。唐公欲先取京師，恐通掎其後，猶豫未決，寂說曰：「今通據蒲關，未下而西，我腹背支敵，敗之符也。不若破通而後趨京師。」秦王曰：「不然。兵尚權，權利於速。今乘機度河以奪其心。且關中群盜處處屯結，疑力相杖，易以招懷，撫而有之，眾附兵強，何向不克。通自守賊耳，庸能患我？一失其機，勝負未可計也。」唐公兩從之，留兵圍蒲，而遣秦王入關。長安平，賜寂田千頃、甲第一區，物四萬段，遷大丞相府長史，進魏國公，邑三百戶。

隋帝禪位，公固讓，寂開陳符命以勸，又督太常具儀、撰日。高祖即位，曰：「使我至此者，公也。」拜尚書右僕射，賜服玩不貲，詔尚食日給禦膳，視朝必引與同坐，入閤則延臥內，言無不從，呼為裴監，不名也，貴震當世。

## 希寵固位

隋末群雄割據圖
唐武德二年，劉武周寇太原，守將數困，寂請行，授晉州道行軍總管討之，以便宜決事。武周將宋金剛據介州，寂屯度索原，武周埭水上流，寂徙屯，為武周軍所搏，兵大潰，死亡略盡。寂晝夜馳抵平陽，鎮戍皆沒。上書謝罪，高祖薄其過，下詔慰諭，俾留撫河東。寂無它才，惟飛檄郡縣，促入屯壘相保贅，焚積聚，人益惴駭思亂。夏人呂崇茂殺其令，反，為叛軍守，寂攻之，復為所敗。召還，高祖責讓良久，以屬吏，俄釋之，遇待如初。

高祖每巡幸，必委以居守。麟州刺史韋雲起告寂反，按訊無狀，高祖謂曰：「朕有天下，公推轂成之也，容有貳哉？所以訊吏，欲天下人信公不反耳。」詔三貴妃賫玉食寶器宴其家，經宿去。高祖嘗從容誇語曰：「前王多興細微，間關行陣而後成功。我家隴西舊族，世姻婭帝室，一呼倡義，不三月有天下，公復華胄，職宦光顯，非劉季亭長、蕭曹刀筆吏比也。我與公無愧焉。」四年，改鑄錢，賜一爐得自鑄。又聘其女為趙王元景妃，遷左僕射。

高祖置酒含章殿，歡甚，寂頓首曰：「始陛下發太原，約天下已定，許上印綬。今四海妥安，願賜骸骨歸田裏。」高祖泣下曰：「未也，要當相與老爾。公為宗臣，我為太上皇，逍遙晚歲，不亦善乎！」九年，冊拜司空，遣尚書員外郎日一人直第。

## 晚歲沉浮

唐太宗像
貞觀初，太宗親郊，命寂與長孫無忌升金輅，寂辭，太宗曰：「公有佐命勛，無忌宣力王室，非二人誰可參乘者？」遂同載歸。

浮屠法雅坐妖言，辭連寂，坐免官，削封邑半，歸故郡。寂請留京師，太宗讓曰：「公勳不稱位，徙以恩澤居第一。武德之政，間或弛紊，職公為之。今歸掃墳墓，尚何辭？」寂遂歸。未幾，汾陰狂男子謂寂奴曰：「公有天分。」監奴白寂，寂惶懼不敢聞，遣監奴殺所言者。奴盜寂封邑錢百萬，寂捕急，遂上變。太宗怒曰：「寂有死罪四：為三公，與妖人遊，一也；既免官，乃恚稱國家之興皆其所謀，二也；匿妖人言不奏，三也；專殺以滅口，四也。我戮之非無辭。」議者多請貸，乃放靜州。

會山羌亂，或言劫寂為主。太宗曰：「國家於寂有恩，必不爾。」既而寂率家僮破羌人。太宗念寂功，詔入朝，會卒，年六十。贈相州刺史、工部尚書、河東郡公。子律師嗣，尚臨海長公主，終汴州刺史。

## 考據
# 劉政會

劉政會
**劉政會**，滑州胙城人，齊中書侍郎劉環雋之孫，唐大臣，凌煙閣功臣一也。

## 傳

隋大業中，劉政會為太原鷹揚府司馬，隸太原留守李淵麾下。

高祖欲起時，副留守王威、高君雅知高祖欲謀反，甚欲先發為煬帝除此害。高祖子世民「惡人先難」，遣政會至太原議事廳先告威、君雅二人反，因機囚斬二人焉。

高祖起兵，自領大將軍，以政會為府戶曹參軍。長安既平，高祖進丞相，以劉政會為府掾也。

武德初，劉政會除衛尉少卿，留守太原，經略後方，其貢大矣。其間，劉政會雖為劉武周所虜，猶不忘密告高祖敵情。後歷官刑部尚書，光祿卿諸職，封邢國公也。

貞觀之初，劉政會轉洪州都督，賜食邑三百戶。九年，劉政會病卒，贈民部尚書，追改渝國公，諡曰襄，後與殷開山同配高祖廟庭也。

## 宗族

### 祖

劉環雋，齊中書侍郎。

### 子

* 長子：劉玄意，襲渝國公，尚太宗第三女南平公主，官至汝州刺史。
* 次子：劉奇，官至天官侍郎，嘗舉張鷟、司馬鍠為監察御史，後被酷吏誣死。

## 出處

* 《舊唐書·卷五十八·列傳第八》
* 《新唐書·卷九十·列傳第十五》

## 攷
# 封德彝

**封倫**，字**德彝**，以字顯，觀州蓚人，北齊太子太保隆孫也。

## 兩朝倖臣

德彝年方少，舅盧思道曰：「是兒識略過人，當自致卿相。」隋開皇末，江南亂，內史令楊素討之，署德彝行軍記室。泊海上，素召計事，德彝墜水，免，易衣以見，訖不言。久乃素知，問故，謝曰：「私事也，所不敢白。」素異其為，以從妹妻之。素營仁壽宮，表德彝為土工監，規構鴻侈。宮成，隋文帝怒曰：「素殫百姓力，為吾掊怨天下。」素大懼。德彝曰：「毋恐，皇后至，自當免。」明日，文帝果勞素曰：「公知吾夫婦老，無以自娛樂，而盛飾此宮邪？」因大悅。素退問：「何料而知？」德彝曰：「上節儉，故始見必怒，然雅聽后言。后，婦人也，惟侈麗是好。后悅，則帝安矣。」素曰：「吾不及也。」素負才勢，多所淩藉，惟於德彝降禮賞接，或與論天下事，袞袞不倦，每撫其床曰：「封郎終當據此。」薦之帝，擢內史舍人。

內史侍郎虞世基得幸煬帝，然不悉吏事，處可失宜。德彝陰為裁畫，內以諂承主意，百官章奏若忤旨，則寢不聞；外以峻文繩天下，有功當賞，輒抑不行。由是世基之寵日隆，而隋政日壞矣。宇文化及亂，持煬帝出宮，使德彝數帝罪，煬帝曰：「卿，士人，何至是！」德彝羞縮去。化及署為內史令，從至聊城，知化及敗，及結士及，得出護餉道。化及死，遂與士及來降。唐高祖知其諧附化及黨，方切讓，使就舍。德彝以秘策幹高祖，高祖悅，更拜內史舍人，遷侍郎兼內史令。

## 圓滑處世

秦王東征王世充，命德彝參謀軍事。時兵久不決，高祖欲班師，王遣德彝西見高祖曰：「世充地雖多，羈縻不相使，所用命者洛陽爾，計窮力屈，死在旦暮。今解而西，則其勢磐結，後難以圖。」高祖納之。世充平，高祖謂侍臣曰：「始議東討，時多沮解者，唯秦王謂必克，德彝贊其行，雖張華葉策晉武，亦何以加於是！」封平原縣公，判天策府司馬。初，竇建德援洛，王將趣虎牢，德彝與蕭瑀諫不可，至是入賀。王笑曰：「不用公言，今日幸而捷，豈智者千慮或有失乎？」德彝謝素不及。頃之，突厥寇太原，且遣使和親。高祖問計，羣臣咸請許之可紓戰。德彝曰：「不然。彼有輕中國心，謂我不能戰，若乘其怠擊之，勢必勝，勝而後和，威德兩全。今雖不戰，後必復來。臣以為擊之便。」詔可。尋檢校吏部尚書，進封趙國公，徙密國。

太宗立，拜尚書右僕射，實封六百戶。始，德彝之歸，蕭瑀數薦之。及瑀為左僕射，每議事，德彝初堅定，至帝前輒變易，由是有隙。貞觀元年，遘疾，臥尚書省，太宗親臨視，命尚輦送還第。卒，年六十，贈司空，諡曰「**明**」。

德彝資險佞內狹，數刺人主意，陰導而陽合之。外謹順，居處衣服陋素，而交宮府，賄贈狼藉。然善矯飾，居之自如，人莫能探其膺肺。建成、元吉之亂，數進忠策，太宗以為誠，橫賜累萬。又密言于高祖曰：「秦王恃功，頡頏太子下，若不早立，則亟圖之。」情白太子曰：「為四海不顧其親，乞羹者謂何？」及高祖議廢立，德彝固諫止。當時語秘無知者，卒後，事浸聞。十七年，治書侍御史唐臨追劾奸狀，太宗下其議百官。民部尚書唐儉等議：「德彝寵極生前，而罪暴身後，所曆官不可盡奪，請還贈改諡，以懲憸壬。」有詔奪司空，削食封，改諡為「**繆**」。

## 引據
# 李靈夔

**李靈夔**，唐高祖第十九子也。少有美譽，善音律，好學，工草隸，與同母兄韓王元嘉特相友愛。貞觀五年，封魏王。十年，改封燕王，賜實封八百戶，授幽州都督。十四年，改封魯王，授兗州都督。二十三年，加實封滿千戶。永徽六年，轉隆州刺史，後歷絳、滑、定等州刺史、太子太師。垂拱元年，授邢州刺史。四年，與兄元嘉子、黃公譔結謀，欲起兵應接越王貞父子，事洩，配流振州，自縊而死。

有二子：長子銑，封清河王。次子藹，封范陽王，歷右散騎常侍，為酷吏所陷。

神龍初，追復靈夔官爵，仍令以禮改葬。

## 據

* 《舊唐書／列傳　凡一百五十卷／卷六十四　列傳第十四／高祖二十二子／魯王靈夔》
# 段志玄

段志玄
**段志玄**，唐齊州臨淄人。

資質偉岸，驍果善戰。太原起兵，志玄募得千餘人，授右領大都督府軍頭。從平霍邑，下絳郡，攻永豐倉，皆為先鋒，從劉文靜拒屈突通於潼關，大破通將桑顯和。從討王世充，為敵所擒。兩騎夾持其髻，將渡洛水，志玄踴身而奮，二人俱墮馬，馳歸。及破竇建德，平東都，以功遷秦王府右二護軍，賞物二千段。太宗即位，累遷左驍衛大將軍，封樊國公，食實封九百戶。文德皇后之葬也，志玄與宇文士及分統士馬出肅章門。太宗夜使宮官至二將軍所，士及開營內使者，志玄閉門不納，曰：「軍門不可夜開。」使者曰：「此有手勑。」志玄曰：「夜中不辯真偽。」竟停使者至曉。太宗聞而歎曰：「此真將軍也，周亞夫無以加焉。」貞觀十一年，授金州刺史，改封襃國公。十二年，拜右衛大將軍。十四年，加鎮軍大將軍。十六年卒，諡忠壯。

## 據

* 《舊唐書·段志玄傳》
* 《新唐書·段志玄傳》